شەفەق نیوز/ محمد جواد زەریف وەزیر دەرەوەی ئیران، راگەیان ئیوارەی ئمڕوو یەکشەممە، روی کەێدە هەولێر ئەرا دیدار نێچیرڤان بارزانی سەرۆک هەرێم کوردستان.زەریف لە وەخت رەسینی ئەرا فڕۆکەخانەی ناودەوڵەتی بەغداد ئەرا رۆژنامەنووسەیل وت: ئیوارە سەردان هەولێر کەم ئەرا دیدار سەرۆک هەرێم. وتیش: ئامانج سەردانەگەی، پاڵپشتیە لە پەیوەندیە دوانیەگان ناوبەین عراق و ئیران، و ئامادەکاریە ئەرا سەردان چەوەڕیکریاگ موستەفا کازمی سەرۆک حکومەت عراق ئەرا تەهران.وەزیرەگە هەمیش وت: لە تەوەرەیل سەردانەگەی ئەرا بەغداد باسکردنە لە کاریگەریەگان کوشتن قاسم سلێمانی فەرماندەی وەرین فەیلەق قودس لە پاسەوان سەوری ئیرانی، و ئەبو مەهدی موهەندس جیگر وەرپرس دەزگای حەشد شەعبی، و یاوەرەیلیان.
